ปกติผมจะถอกมาทำความสะอาดพอทำความสะอาดเสร็จก็รูดกลับที่เดิมแต่สังเกตุเห็นว่าช่วงตรงโคนเห็ดมีอาการผิวแห้งเป็นหนังสีขาวๆเลยเอา baby oil มาทา วันต่อมาหนังมันก็ลอกเป็นขุยขาวๆ มีวิธีรักษาหรือต้องดูแลยังไงครับ
สวัสดีค่ะ การมีขุยขาวๆ ที่บริเวณหนังหุ้มปลาย อาจเกิดจาก- ผิวแห้ง จากการใช้น้ำอุ่น น้ำร้อนล้างทำความสะอาด หรือการนอนแช่น้ำอุ่น รวมถึงการฟอกทำความสะอาดบ่อยเกินไป ถูรุนแรงเกินไป หรือใช้สบู่ที่ความรุนแรง เช่น สบู่ที่ทำให้ผิวขาว หรืแพ้สารเคมีในสบู่ เป็นต้น- ติดเชื้อรา เช่น โรคกลาก (Ringworm) แต่จะเห็นมีผื่นสีแดงๆ และมีขุยสีขาวๆ ปกคลุม ร่วมกับมีอาการคันในเบื้องต้น แนะนำให้ใช้น้ำธรรมดาที่อุณหภูมิห้องในการอาบน้ำและ ฟอกทำความสะอาดอวัยวะเพศ ไม่ควรใช้น้ำอุ่น น้ำร้อน และไม่ควรล้างบ่อยเกินไป ให้ล้างเฉพาะเวลาอาบน้ำ ใช่สบู่ที่มีความอ่อนโยน ไม่มีน้ำหอม ไม่ใช้สบู่ที่ทำให้ผิวขาวต่างๆ หรืออาจงดการใช้สบู่หรือสบู่เหลวต่างๆ ไปก่อน ให้ใช้เฉพาะน้ำเปล่าไปก่อน การการถูทำความสะอาด ก็ควรใช้นิ้วมือเท่านั้น ไม่ควรใช้ใยขัดตัวหรือฟองน้ำค่ะ ส่วน baby oil แนะนำควรงดใช้ไปก่อน เพราะอาจยิ่งไประคายเคืองได้ หากขุยขาวๆ เป็นมากขึ้น แนะนำควรไปพบแพทย์เพื่อตรวจรักษาค่ะ